भारतीय खिलाड़ियों के प्रदर्शन से चिंतित हैं क्लार्क  
उन्हें लगता है कि उनके खिलाड़ी टुकड़ों में ही अच्छा   प्रदर्शन कर पा रहे हैं और लगातार एक जैसा प्रदर्शन नहीं कर पाने के कारण उनकी टीम को नीचा देखना पड़ रहा है।
ऑस्ट्रेलियाई कप्तान माइकल क्लार्क भारत के खिलाफ महत्वपूर्ण टेस्ट श्रंखला से पहले काफी चिंतित हैं क्योंकि उन्हें लगता है कि उनके खिलाड़ी टुकड़ों में ही अच्छा प्रदर्शन कर पा रहे हैं और लगातार एक जैसा प्रदर्शन नहीं कर पाने के कारण उनकी टीम को नीचा देखना पड़ रहा है। भारत और आस्ट्रेलिया के बीच 26 दिसंबर से चार टेस्ट मैचों की श्रृंखला शुरू होगी।   ऑस्ट्रेलियाई टीम को आज दूसरे मैच में न्यूजीलैंड के हाथों हार का सामना करना पड़ा जिससे उसकी चिंता बढ़ गयी है। क्लार्क ने मैच के बाद कहा कि भारतीय श्रृंखला से पहले यह अच्छे संकेत नहीं हैं। उन्होंने कहा,  आपने हमारे कुछ खिलाड़ियों को बीच बीच में अच्छा प्रदर्शन करते हुए देखा होगा तथा टीम भी टुकड़ों में वास्तव में अच्छा प्रदर्शन कर रही है लेकिन इसका दूसरा पहलू भी है। हम कभी बेहद खराब प्रदर्शन कर रहे हैं जिससे टीम को नीचा देखना पड़ रहा है। उन्होंने कहा, हमारा प्रदर्शन निरंतर एक जैसा नहीं रहा है। एकबारगी हम बहुत अच्छा प्रदर्शन करते हैं लेकिन मिनटों में बहुत खराब प्रदर्शन करने लगते हैं जिससे हम सभी को काफी पीड़ा होती है।  जारी   क्लार्क की कप्तानी में आस्ट्रेलिया ने अब तक आठ टेस्ट मैच में से केवल तीन में जीत दर्ज की है। आस्ट्रेलिया की सबसे बड़ी चिंता सलामी बल्लेबाज फिलिप ह्यूज का लचर प्रदर्शन है और क्लार्क ने कहा कि उन पर बाहर होने का खतरा मंडरा रहा है। उन्होंने कहा, हमने आज जिस तरह से बल्लेबाजी की उससे अन्य बल्लेबाजों की तरह वह भी वास्तव में बहुत निराश था। ह्यूजी शायद अधिक निराश था क्योंकि वह लगातार एक ही गलती करके आउट हो रहा है। उसे कुछ रन बनाने की जरूरत है। यदि वह आस्ट्रेलिया की तरफ से ऐसा नहीं कर सकता तो उसे अपनी फार्म हासिल करने के लिये वापस न्यू साउथ वेल्स जाना होगा।